ועדת החוץ והביטחון, כנסת 24, פרוטוקול מספר 27, 2021-07-05 13:00

רם בן ברק: חברים, אנחנו דנים בחוק שעבר בוועדה המסדרת.

רם בן ברק: אני מבין שהורידו את טענת נושא חדש.

אלי אבידר: יש פה התקזזויות או שאתה רוצה להמתין?

רם בן ברק: לא, אנחנו יכולים להצביע.

רם בן ברק: יש כאן שני חברים מהאופוזיציה - - -

מאיר פרוש: אתה רוצה לומר קוורום?

מאיר פרוש: זה קוורום?

אלי אבידר: הרב פרוש, פה זה דמוקרטיה, אנחנו לא מתחילים לפני שיש לנו רוב...

ישראל אייכלר: אל תדבר על דמוקרטיה, כי אם הייתה דמוקרטיה היית היום שר מכובד.

רם בן ברק: רבותיי, אנחנו ממשיכים את הדיון מאתמול, למעשה את ההצבעה מאתמול.

רם בן ברק: הדיון נגמר והיינו בשלב ההצבעות.

רם בן ברק: לדעתי נשארו לנו עוד כ-40 הסתייגויות שאנחנו צריכים להצביע עליהן.

איילת לוי נחום: יש לנו עוד הסתייגויות שלא הוצבעו ויש הסתייגויות שנטען לגביהן טענת נושא חדש.

איילת לוי נחום: אומנם טענת הנושא החדש הוסרה, למיטב הבנתי על-ידי כל חברי הכנסת שהגישו טענת נושא חדש שנוגע להסתייגויות, אך מאחר שהטענה הוסרה נצטרך להצביע עליהן מחדש.

מאיר פרוש: מה התוכנית?

מאיר פרוש: נניח שנצביע על זה היום, ואז מה קורה?

רם בן ברק: ואז זה עובר למליאה.

מאיר פרוש: כבר היום?

רם בן ברק: או היום או מחר.

ישראל אייכלר: בכל מקרה, מה שנופל פה, עולה למליאה, גם אם זה בקבוצות וגם אם זה של יחידים.

איילת לוי נחום: נתחיל בהסתייגויות שעליהן נטענה טענת נושא חדש.

מאיר פרוש: תעשי את זה בקבוצות.

רם בן ברק: יש חמש הסתייגויות שנטען לגביהן נושא חדש.

רם בן ברק: נצביע קודם עליהן.

רם בן ברק: אחרי זה יש עוד 40 שנצביע עליהן אחת-אחת, אם תרצו לעשות את זה בקבוצה – אני אשמח.

איילת לוי נחום: הקבוצה הראשונה שעליה נטענה טענת נושא חדש זה הסתייגויות מ-1 עד 182, יחד עם הסתייגויות 1 עד 17 בקובץ הקטן.

איילת לוי נחום: מאחר שהצבענו עליהן ביחד, נצביע עליהן גם עכשיו.

ישראל אייכלר: יש איזה בעיה, שבועז טופורובסקי גם ביקש נושא חדש.

ישראל אייכלר: גם הוא הסיר?

איילת לוי נחום: למיטב הבנתי גם הוא הסיר.

רם בן ברק: גם הוא הסיר.

רם בן ברק: מי בעד ההסתייגויות?

רם בן ברק: חבר הכנסת פרוש, אתה לא יכול להצביע.

אופיר סופר: הוא מצביע במקומי.

מאיר פרוש: שלא תיחשב הצבעה כפולה.

מאיר פרוש: ..

רם בן ברק: אוטוטו זה יכול להיות אירוע פלילי הדבר הזה.

מאיר פרוש: בוא נראה איך מתקדמים שם עם הפלילי...

מאיר פרוש: ההסתייגויות לא נתקבלו.

רם בן ברק: שניים בעד, ארבעה נגד, ההסתייגויות נפלו.

איילת לוי נחום: יש לה עתה סדרה של הסתייגויות, מהסתייגות 183 עד הסתייגות 192.

רם בן ברק: אתם מבקשים להצביע בקבוצה?

אלי אבידר: הם ביקשו בקבוצה.

רם בן ברק: מי בעד?

רם בן ברק: מי נגד?

רם בן ברק: מי נמנע?

רם בן ברק: ההסתייגויות לא נתקבלו.

רם בן ברק: שלושה בעד, ארבעה נגד.

רם בן ברק: ההסתייגויות לא נתקבלו.

איילת לוי נחום: יש הסתייגויות נפרדות – 200, 210, 551,553, 557 ו-559 – שהוגשה עליהן בקשת נושא חדש.

רם בן ברק: מי בעד?

רם בן ברק: מי נגד?

רם בן ברק: מי נמנע?

רם בן ברק: ההסתייגויות לא נתקבלו.

רם בן ברק: שניים בעד, שלושה נגד, נמנע אחד, ההסתייגויות לא נתקבלו.

אמילי חיה מואטי: מה זה ההסתייגויות האלה?

אמילי חיה מואטי: לאפשר ליאיר גולן לזהות תהליכים?

אמילי חיה מואטי: זה כאילו דאחקות?

אמילי חיה מואטי: אני רוצה להבין.

איילת לוי נחום: ההסתייגויות הבאה הן מ-562 עד 595, למעט שתי ההסתייגויות האחרונות שהיו כפולות.

איילת לוי נחום: אני מניחה שלא שמתם לב בקובץ, ולכן מצביעים על ההסתייגויות מ-562 עד 593.

רם בן ברק: מי בעד?

רם בן ברק: מי נגד?

רם בן ברק: מי נמנע?

רם בן ברק: ההסתייגויות לא נתקבלו.

רם בן ברק: שניים בעד, ארבעה נגד, נמנע אחד.

רם בן ברק: ההסתייגויות לא נתקבלו.

איילת לוי נחום: ההסתייגות האחרונה, הסתייגות מס' 135 בקובץ ההסתייגויות הקטן.

רם בן ברק: מי בעד?

רם בן ברק: מי נגד?

רם בן ברק: מי נמנע?

רם בן ברק: ההסתייגויות לא נתקבלו.

רם בן ברק: 2 בעד, חמישה נגד, אין נמנעים.

איילת לוי נחום: אלה הן כל ההסתייגויות.

איילת לוי נחום: עתה צריך להצביע על הצעת החוק.

רם בן ברק: חברים, אנחנו מצביעים עכשיו על הצעת החוק כפי שנוסחה.

איילת לוי נחום: אני קוראת את החוק – הצעת חוק שירות ביטחון (תיקון מס' 18 והוראת שעה) (תיקון), התשפ"א-2021.

איילת לוי נחום: תיקון סעיף 3 – 1.

איילת לוי נחום: בחוק שירות ביטחון (תיקון מס' 18 והוראת שעה), התשע"ב-2012, בסעיף 3, ברישה, במקום "עד תום שלוש שנים מהמועד האמור" יבוא "עד יום כ"ה בסיון התשפ"ד (1 ביולי 2024)".

רם בן ברק: מי בעד הצעת החוק כפי שנוסחה?

מאיר פרוש: אני שם לב שמי שביקש את החוק הזה הוא אביגדור ליברמן ובשביל זה לבד אנחנו לא יכולים לתמוך.

רם בן ברק: מי בעד?

רם בן ברק: מי נגד?

רם בן ברק: מי נמנע?

רם בן ברק: הצעת החוק נתקבלה.

רם בן ברק: חמישה בעד, שלושה נגד, הצעת החוק עברה בוועדה ותעלה לקריאה שנייה ושלישית במליאה עם כל ההסתייגויות.

רם בן ברק: אני מודה מאוד למי שנטל חלק בעניין הזה.

רם בן ברק: תודה רבה, הישיבה נעולה.